ഉന്നതവിദ്യാഭ്യാസ മേഖലയില് മാറ്റങ്ങള് സൃഷ്ടിക്കും: വീണാ ജോര്ജ് തിരുവല്ല: ഉന്നത വിദ്യാഭ്യാസ മേഖലയില് വലിയ മാറ്റങ്ങളാണ് സൃഷ്ടിക്കാന് പോകുന്നതെന്ന് മന്ത്രി വീണാ ജോര്ജ്ജ് പറഞ്ഞു. എ.കെ.പി.സി.ടിയുടെ ജില്ലാ സമ്മേളനം ഉദ്ഘാടനം ചെയ്യുകയായിരുന്നു മന്ത്രി. കഴിഞ്ഞ അഞ്ച് വര്ഷം പൊതുവിദ്യാഭ്യാസ മേഖലയില് നടത്തിയ മാറ്റങ്ങളുടെ തുടര്ച്ചയായി ഉന്നത വിദ്യാഭ്യാസരംഗത്ത് സമൂലമായ മാറ്റങ്ങള്ക്കു രണ്ടാം പിണറായി സര്ക്കാര് തുടക്കംക്കുറിച്ചുവെന്ന് മന്ത്രി പറഞ്ഞു. വിദ്യാഭ്യാസത്തെ വര്ഗീയവത്കരിക്കുന്ന കേന്ദ്രനയം സൃഷ്ടിക്കുന്ന ഗുണനിലവാര തകര്ച്ചയടക്കമുള്ള വെല്ലവിളികളെ ചെറുത്തു തോല്പ്പിക്കുക, സര്ക്കാരിന്റെ വിദ്യാഭ്യാസ നയങ്ങള്ക്ക് ശക്തി പകരുക എന്ന വലിയ ഉത്തരവാദിത്വമാണ് എ.കെ.പി.സി.ടിയേക്കുള്ളതെന്ന് മന്തി അഭിപ്രായപ്പെട്ടു. ജില്ലാ പ്രസിഡണ്ട് ഡോ.റെന്നി പി.ജോര്ജ്ജ് അദ്ധ്യക്ഷത വഹിച്ച യോഗത്തില് സി.പി.എം ജില്ലാ സെക്രട്ടേറിയറ്റ് അംഗം ടി.കെ.ജി. നായര് മുഖ്യപ്രഭാഷണം നടത്തി. തുടര്ന്ന് നടന്ന പ്രതിനിധി സമ്മേളനത്തില് ഡോ.അഭിലാഷ് എന്, മനീഷ് ജേക്കബ്, രാജേഷ് എസ്, ഡോ.സുമേഷ് വാസുദേവന്, ഡോ.പി.എന്. ഹരികുമാര്, .ടി.പി.മാര്ക്കോസ്,ഡോ.ബിജു പുഷ്പന്, ഡോ.മഹേഷ് എസ്.കെ, പി.ഹരിദാസ്,ഡോ.കെ.ജയകുമാര് എന്നിവര് പ്രസംഗിച്ചു.